google/wiki40b huggingface dataset:
Matt Stutzman

Meritter

Ved Paralympiske sommerleker 2012 i London vant han sølv individuelt med buetypen compound, i åpen klasse. I plasseringsrunden fikk han beste poengsum, med 685 poeng. Stutzman slo Dugie Denton 6-4 i kvartfinalen og Guillermo Rodriguez 6-4 i semifinalen, før han tapte 6-4 for finske Jere Forsberg i finalen.
Alice i Eventyrland-syndrom

Alice i Eventyrland-syndrom eller Todd syndrom er en nevrologisk tilstand som påvirker den menneskelige persepsjon, og kan gi hallusinasjoner av å være en ekstremt liten person. Syndromet har navnet etter Lewis Carrols fortelling om Alice i Eventyrland (1865).
Gjennom dette syndromet kan man oppleve en størrelsesforvrengning av enkelte sensoriske modaliteter. Midlertidig så er dette en tilstand forbundet med migrene, hjernesvulster, og bruk av psykoaktive stoffer. Den kan også presentere seg som det første tegn på Epstein-Barr-virus .
Anekdotiske rapporter tyder på at symptomene på er vanlig i barndommen, men i tenårene vokser mange seg ut av dem. Det ser også ut til at syndromet kan være en felles opplevelse på innsovning. Ellers kan syndromet kan også være forårsaket av unormale mengder elektrisk aktivitet, som der igjen er på grunn av en unormal blodstrøm i enkelte deler av hjernen som blant annet behandler visuell persepsjon og tekstur . Hos en person med Alice i Eventyrland syndrom vil øynene  alltid være normale, men den lidende vil oppleve å se objekter med feil størrelse eller form; biler, bygninger, mennesker blir mindre eller større enn dens faktiske størrelse. De kan også bedømme avstand feil, for eksempel om en korridor sees ut som om den er veldig lang eller bakken fra en høy fjelltopp er nær. Den lidende kan også miste en tidssans, og ha et manglende romlig perspektiv.

Epidemiologi

Alice i Eventyrland syndrom kan oppstå tidlig i barneårene og vare til langt ut i tjueårene. De fleste vokser syndromet av seg iløpet av barndommen. Det er et fåtall som fortsatt har syndromet i en alder av 30 år.

Diagnostikk

Alice i Eventyrland Syndrom er generelt en forstyrrelse av persepsjon snarere enn en bestemt fysiologisk endring i kroppens systemer. Diagnosen kan antas når andre fysiske årsaker er utelukket, og dersom pasienten presenterer symptomer sammen med migrene og klager over utbruddet i løpet av dagen (selv om det kan skje om natten). Et annet symptom på AIWS er lyd forvrengning, for eksempel hver lille bevegelse gjør en klaprende lyd, og det er derfor en person med AIWS ofte kan opptre som paranoid eller være redd for å bevege seg.

Behandling

Den medisinske behandlingen er den samme som for andre migreneprofylakse: antidepressiva, betablokkere og kalsiumkanalblokkere. Hvis personen har syndromet som en kronisk sykdom vil ikke noen av disse behandlingsmetodene funke. Da er hvile den beste behandlingen. Med tiden vil alle symptomene forsvinne av seg selv. Hvis personen selv ønsker det kan en annen måte være å bli med i støttegrupper hvor en kan dele erfaringer, m.m om syndromet og møte andre i samme bås som en selv.

Prognose

Forståelig nok så vil nok den lidende bli både skremt, redd og selv få panikk og dette er vanlige kjennetegn personer med syndromet opplever. Symptomene er ikke skadelig og vil mest sannsynligvis forsvinne av seg selv med tiden, uten noe hjelp av medikamenter. Tilstaden er ikke smittsom. Hvile er den beste behandlingen.
EM i fotball for kvinner 1993 kvalifisering

Gruppe 6

Jugoslavia 0 - 3  Tyskland Andre runde ble ikke spilt.
Ferjesambandet Svelvik–Verket

Svelvik–Verket er et ferjesamband som krysser Svelvikstrømmen mellom Svelvik i Vestfold og Verket ferjekai i Hurum i Buskerud. Sambandet drives av Fjord1 og er som eneste strekning i landet som betjener to forskjellige vegnummer del av både fylkesvei 289 og fylkesvei 319.
Med 184 m er ferjestrekningen Norges korteste, den har en overfartstid på 5 minutter, og blir betjent 39 - 42 ganger daglig om hverdagen. 2014 var årsdøgntrafikken 327 kjøretøyer.
Demodes

Utseende

Middelsstore, brune trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia.
Kongens nei (film)

Handling

Kongens nei handler om tre dramatiske døgn i Norges historie, kongefamiliens flukt fra den tyske krigsmakten og kong Haakons vanskelige valg etter Tysklands invasjon av Norge og senkningen av Blücher ved Oscarsborg natt til 9. april 1940. Filmen starter ettermiddagen 8. april og følger kong Haakon og presset han var under med Tysklands krav til kapitulasjon, en passiv regjering, og en kampklar kronprins Olav.

Produksjon

Jan Trygve Røyneland ble presentert to ulike prosjekter av filmprodusent Finn Gjerdrum i 2011, der det ene var historien basert på Alf. R Jacobsens bok, Kongens nei. Røyneland startet arbeidet med filmmanuset høsten 2011. Senere på året vant Røyneland en manuskonkurranse for Kongens nei under filmfestivalen Movies on War. Harald Rosenløw Eeg ble kort tid etter med som manusforfatter på prosjektet. I januar 2013 lanserte Paradox Film og produsent Finn Gjerdrum filmen med en antatt premiere i 2014. Erik Poppe ble samtidig lansert som regissør for filmen.
I november 2013 ble det klart at Anders Baasmo Christiansen skulle spille rollen som kronprins Olav mens danske Jesper Christensen fikk rollen som kong Haakon. I april 2015 ble det offentliggjort at Tuva Novotny skulle spille rollen som kronprinsesse Märtha.
Norsk filminstitutt ga filmen 13 millioner NOK i støtte i januar 2014. De første opptakene til filmen startet i april 2014.
Smult (blad)

Smult var et tegneserieblad som utkom i tilsammen 17 utgivelser i perioden 2002 til 2003. Bladet spesialiserte seg på norske tegneserier. Utenlandske serier figurerte også. Noen av seriene som gikk i Smult var Fakta Fra Verden, Margarin, Wildlife, Nemi, Kollektivet, Jason og Knuts Rute. I tillegg var noen serier av Daniel Clowes oversatt.
Et ikke-tegneserie-innslag var Smultkult, som var kronikker som handlet om klassiske fjernsynsserier eller rock n' roll-band. Et annet lignende innslag var Bløffologer der det ble fortalt om historiens bløffmakere.
Kolorimetri

Kolorimetri er en analysemetode en benytter i kjemien for å finne konsentrasjonen til en løsning. En utnytter at jo sterkere farge løsningen har jo høyere er konsentrasjonen. En kan gjennomføre kolorimetriforsøk for mange løsninger uten farge også, ved først å tilsette et reagens som farger løsningen.
Kolorimetri utnytter Lambert-Beers lov som forenklet sier at absorbsjonen til en løsning er proporsjonal med konsentrasjonen til den kjemiske forbindelsen som gir fargen.

Kolorimeter

Et kolorimeter er et instrument som brukes til å avgjøre fargeintensiteten til en løsning, og dermed konsentrasjonen. Dette gjør instrumentet ved å sende ut lys innenfor et avgrenset bølgelengdeområde og samtidig måle hvor mye av lyset som blir absorbert av løsningen. Eksempler på ulike kolorimetre kan være filterfotometre og spektrofotometer.

Kolorimetri med bruk av standardløsninger

Kolorimetrianalyser kan også gjennomføres uten kolorimetre. Da benytter en seg av standardløsninger, som er løsninger med kjente konsentrasjoner. Ved å sammenlikne fargeintensiteten med intensiteten til standardløsningene kan en finne ut hvor sterk løsningen er.
Fyfe Hills

Fyfe Hills er en gruppe lave kyståser i Antarktis, som ligger sør for Dingle Dome og like øst for Hydrographer Islands. De ble oppdaget i oktober 1957 av en gruppe fra Australian National Antarctic Research Expeditions ledet av B.H. Stinear, og ble navnsatt av Australian Antarctic Names and Medals Committee etter W.V. Fyfe, en ledende landmåler i Vest-Australia på den tiden.
Alf Christian Haavik

Andre verdenskrig

Etter den tyske okkupasjonen av Norge tok Haavik seg over til Storbritannia. Han gikk der inn i de norske styrkene. Haavik tjenestegjorde på motortorpedobåt, som ble sendt over til Nordsjøen for å gjennomføre anslag mot tyske mål.
Haavik utmerket seg i tjenesten. I statsråd 15. januar 1943 ble han tildelt Krigskorset med sverd «for fremrakende ledelse av sitt fartøy M.T.B. 623 under operasjoner som resulterte i senkningen av et transportskip på 6/8000 tonn på norskekysten den 27. november 1942.» Operasjonen ble gjennomført sammen med «MTB 620» under ledelse av Axel W. Prebensen, som også ble dekorert med Krigskorset. De to fartøyene opererte i Askvoll der de kom over to transportskip og tre eskortefartøyer. Begge transportskipene ble senket. Han ble også tildelt Distinguished Service Cross og Krigsmedaljen for sin innsats.
Vellykkede angrep som dette bidro til at motortorpedovåpenet ble ansett for å være av stor betydning for den norske krigsinnsatsen.
Den Gule Horde

Den Gule Horde er fotballklubben F.K. Bodø/Glimts offisielle supporterklubb.
Den Gule Horde ble opprettet 31. desember i 1974 og er landets eldste offisielle supporterklubb. Den Gule Horde har gått under forskjellige navn, men klubben har levd mer og mindre sammenhengende siden den gang. Supporterne er kjent for den store og gule «tannbørsten» som er deres maskot.
Supporterklubben har i dag rundt om 600 betalende medlemmer. Hordens stampub er The Match Bar som ligger i Dronningens gate i Bodø. Dagens leder for supporterklubben heter Ada Krutnes.
Den Gule Horde har også en egen Tifo-gruppe som ble startet for alvor i 2005.
Carl Johan Erichsen

Karriere

Erichsen var fra 1930 til 1933 sjef for 8. infanteriregiment, og i 1934 for 6. infanteriregiment.
I 1934 ble han kommanderende general over 6. divisjon. Han førte befal over 6. divisjon til han i 1939 og frem til andre verdenskrig tok over som kommanderende general over 1. divisjon. Fra 1939 og til andre verdenskrig var han også kommandant på Fredriksten festning.

April-dagene 1940

8. april 1940 beordret generalmajor Erichsen på eget initiativ oppsettelse av mitraljøse på kaien i Halden da tyskerne nærmet seg. Den høyere ledelsen meddelte at det ikke ville komme noen ordre i løpet av natten. Den 9. april kom endelig mobiliseringsordren. Generalmajor Erichsen klarte å samle noen få avdelinger og kjempet så lenge styrkene kunne, før de trakk seg tilbake inn i Sverige.
Bijnor (distrikt)

Demografi

Ved folketellingen i 2011 var det 3 683 896 innbyggere i distriktet, mot 3 131 619 i 2001. Den urbane befolkningen utgjør 25,13 % av befolkningen.
Barn i alderen 0 til 6 år utgjorde 14,91 % i 2011 mot 19,66 % i 2001. Antallet jenter i den alderen per tusen gutter er 905 i 2011.
Mimasyngenes

Utseende

Nokså små, mørkbrune til brunsvarte trebukker. Oversiden er blank og fint hårete. Antennene er oftest litt lengre enn kroppen. Pronotum er forholdsvis lite med rundede sider og en liten tann på hver side. Dekkvingene er jevnbrede med markerte punktrader, vanligvis ensfargede.

Utbredelse

Slekten er utbredt fra Costa Rica i nord til Paraguay i sør.
Nation of Gods and Earths

The Nation of Gods and Earths (også kjent som NGE, the Five-Percent Nation eller Five Percenters) er en afroamerikansk religiøs organisasjon, etablert i 1964 i Harlem, Manhattan, New York City. Grunnleggeren Clarence Smith (1928–1969) er mest kjent som Clarence 13X, og omtales av menighetsmedlemmene som «Allah». Bevegelsen kan oppfattes som en avlegger fra Nation of Islam (NOI). Selv om NGE ytre sett kan oppfattes som en religiøs organisasjon, velger medlemmene selv å beskrive NGE som en livsstil.
Smiths lære var et «esoterisk, numerologisk system». Etter hans død har menigheten utviklet seg videre, og «befinner seg nær tradisjonell new age, både i menneske- og verdenssyn».
På 1980-tallet hadde NGE stor oppslutning blant hiphop-artister.
Portable C Compiler

Portable C Compiler, også kjent som ppc eller pccm (portable C compiler machine) er en tidlig kompilator for programmeringsspråket C, som ble skrevet av Stephen C. Johnson ved Bell Laboratories på midten av 1970-tallet,, basert på ideer som ble foreslått av Alan Snyder i 1973. Den ble distribuert som selve C kompilatoren av ell Labs med Dennis Ritchies støtte.
Det var en av de første kompilatorene for mer enn en arkitektur. Den debuterte i UNIX versjon 7 i 1979 og fulgte versjonene av BSD Unix frem til 1994, da det ble erstattet av GNU C Compiler. Den var svært innflytelsesrik og i begynnelsenav 1980-årene var de fleste C-kompilatorer basert på den.  Anders Magnusson og Peter A Jonsson gjenopptok utviklingen av ppc i 2007, og omskrev den for å støtte C99-standarden.
Byre

Byre er en liten øy i Finnøy kommune i Rogaland. Det er en av de minste bebodde øyene i kommunen, med 4 gårdsbruk og om lag 9 fastboende. 
Øya har betydelig fruktdyrking (epler og moreller) og ca. 100 hytter.

Historie

Øya har god dyrkingsjord og det er gjort funn fra yngre steinalder, det har trolig vært fast bosetning der siden tidlig jernalder. Det er funnet flere gravanlegg fra jernalderen, og også en fallos-stein som dateres til samme periode. I middelalderen var øya et stormannssete, flere riddere med sete på Byre er kjent fra denne perioden.
Nylon

Historie

Nylon ble første gang framstilt 28. februar 1935. I 1939 begynte det amerikanske firmaet DuPont industriell produksjon, og lanserte damestrømper laget av de nye fibrene under varenavnet nylon. Nylon ble under andre verdenskrig også brukt som erstatning for silke i fallskjermer.

Etymologi

Ordet nylon var varemerke på lik linje med det tyske perlon, men har i mange land med tiden blitt et generisk begrep for alle kunstfibre. Du Pont bruker også betegnelsen om sitt eget polymermateriale til støping av plastgjenstander. På engelsk er nylons synonymt med damestrømper. Én teori om opphavet til navnet nylon er at det står for New York – London.
Arkelstorp

Arkelstorp er et tettsted i Kristianstad kommune i Skåne län i Sverige. I 2010 hadde tettstedet 768 innbyggere.
Corynotrichius

Utseende

En middelsstor, blank, gulbrun til rødbrun gullbasse. Oversiden er uten påfallende hår. Beina er svarte. "Snuten" (clypeus) er delt i tre rundede lober. Pronotum har rundede sider og er nokså kraftig punktert, tydelig smalere enn dekkvingene. Dekkvingene har fordypede punktstriper, en svart flekk ved "skuldrene" og delvis mørke ytterkanter.

Utbredelse

Arten er beskrevet fra Usambarafjellene i Tanzania.
NM i maraton 2014

Norgesmesterskapet i maraton 2014 var en del av NM i friidrett 2014, og ble arrangert under Midnight Sun Marathon i Tromsø 21. juni 2014.
Christian Lund

Liv

Han var sønn av embetsmannen Claus Henrik Peter Lund og Karen Bolette Juell, ble student i 1856 og cand. jur. i 1861. I 1864 ble han kopist i Revisjonsdepartementet, men måtte ta avskjed i 1873 på grunn av blindhet. Han var født med et blindt øye, og det andre ble etter hvert angrepet av grå og grønn stær.
Alt som nyutdannet hadde Lund begynt som manuduktør for studenter, og etter at han ble blind ble dette yrket hans. Han fulgte med i den juridiske litteraturen ved å få studentene til å betale manuduksjonen ved å lese opp for ham, og utviklet etter hvert en svært god hukommelse. Lund var i mange år en institusjon blant de juridiske studentene i Kristiania. Han foreleste for dem fra en gyngestol i en leilighet i Bakkegata, særlig i eksamensperiodene, og var kjent under navnet «Blinde-Lund».
Etter anmodning av sin svigerinne Henriette Wulfsberg dikterte han en juridisk lærebok for elevene ved Wulfsbergs pikeskole, som var den første trykte norske læreboken i rettslære for skoleelever.
Jacob Hilditsch har skildret ham i et intervju som også ble utgitt i boken Kristiania-portrætter (1895).
NM i bryting 1913

NM i bryting 1913 ble arrangert i Bergen. Arrangør var Bergens Atletklubb. Kongepokalen ble vunnet av Erling Gulbrandsen.
Gnathostrangalia

Utseende

Middelsstore (ca. 15 millimeter), lange og tynne, blanke, mer eller mindre gulbrunlige til svarte trebukk. Antennene er tynne, omtrent så lange som kroppen, noen ev de nest-ytterste leddene gulhvite. Hodet er bredt snuteaktig forlenget. Pronotum er klokkeformet, dekkvingene smale, kraftig avsmalnende bakover, gjerne noe sprikende i spissen. Beina er middels lange, lårene nokså slanke.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt i Laos, Vietnam, det sørlige Kina og på Borneo.
Hiva Oa

Hiva Oa er ei øy og en kommune i Marquesasøyene i Fransk Polynesia. Folketellingen i 2017 viste et innbyggertall på 2 438. Administrasjonsstedet er Atuona. 
Hiva Oa er med 320 km² den største øya i den sørlige gruppen av Marquesasøyene. Høyeste punkt er fjellet Temetiu med 1213 moh.
Flyplassen på Hiva Oa ligger midt på øya, 451 moh.
Paul Gauguin og Jacques Brel oppholdt seg på Hiva Oa. De er begge gravlagt i Taaoa.
Ian Murdock

Liv og virke

Murdock studerte ved Purdue University i Indiana og tok bachelorgrad i datavitenskap i 1996.
I 1993 skrev Murdock Debian Manifesto og offentliggjorde i august samme år Debian Linux Release. 
Murdock hadde sett seg lei på at mange av gruppene som utviklet Linux-distribusjoner gradvis gikk fra en åpen til en lukket modell, og ønsket med Debian å skape en platform som sikret at utviklergruppen forble åpen. Navnet Debian var inspirert av fornavnet til hans senere hustru, Debra Lynn, og hans eget fornavn.
Murdock var chief technology officer hos Linux Foundation og leder for Linux Standard Base, et Linux-standardiseringsprosjekt. Fra mars 2007 var han ansatt som leder av Sun Microsystems operativsystem-strategi. Da selskapet ble slått sammen med Oracle i 2010, sa han opp sin posisjon i Sun.
Fra 2011 til 2015 var Murdock visepresident ved Platform and Developer Community i det Indianapolis-baserte analyseselskapet Salesforce Marketing Cloud.
Fra november 2015 og fram til sin død arbeidet Murdock for åpen-kildekode-selskapet Docker Inc.
Pera

Pera er en bydel i det sentrale Istanbul, i kommunen Beyoğlu. Det området som i dag benevnes som Pera, dekker høyden ovenfor Galatabrua på neset mellom Det gylne horn og Bosporos. İstiklâl Caddesi er hovedgata gjennom bydelen.
Pera har vært bebygd alt fra byen Bysants' eldste tid. Navnet kommer av gresk pera – «på den andre sida» – og ble først brukt på hele området på nordsida av Det gylne horn (Galata), seinere mer spesifikt på høydedraget.
Pera utvikla seg under Det ottomanske rike til å bli den delen av Konstantinopel der utlendingene holdt til, og har til i dag vært den mest kosmopolitiske delen av Istanbul. Det var her alle europeiske land hadde sine ambassader, og rundt ambassadene vokste det opp «nasjoner» som var mer og mindre uavhengige av de ottomanske myndighetene.
En bybrann i 1831 la mye av den eldre bebyggelsen i aske, og utover på 1800-tallet ble mange kvartaler gjenoppbygd etter tidas vesteeuropeiske stilidealer.
Pera er et sentrum for byens verdslige kulturelle liv, med teatre, kinoer og gallerier. Pera har også Istanbuls mest fasjonable forretninger, sentrert rundt İstiklâl Caddesi.
Gymnaslærer Pedersen

Handling

Filmen om gymnaslærer Pedersen handler om vår nære forhistorie og den marxist-leninistiske bevegelsen som bredde om seg fra slutten av 1960-tallet og utover 1970-tallet. 
Den forteller historien om den unge lektoren Knut Pedersen, som kommer til Larvik i 1968 for å jobbe på Larvik Gymnas, gifter seg og får et barn. Etter hvert blir han fascinert av den marxist-leninistiske bevegelsen og innleder et forhold til Nina Skåtøy, den mest brennende marxisten av alle.
Metaxinidae

Utseende

En liten, avlang, blank, mørk bille, dekkvingene med lyse tegninger. Kroppen er kledt med lange, mørke, utstående børster. Oversiden er nokså kraftig punktert. Antennene er perlekjedeformede. Fasettøynene er forholdsvis små og utstående. Pronotum er nesten sirkelrundt sett ovenfra.

Levevis

Lite er kjent med sikkerhet om artens biologi, men den er funnet i tilknytning til skjoldlus og rustsopper.

Utbredelse

Arten lever på New Zealand.
MacGregor

MacGregor International AB har siden 2005 vært et datterselskap av finske Cargotec.
Robert og Joseph MacGregor fikk i 1929 patent på en type tildekking av luker i stål, og i 1937 startet de «MacGregor & Company» i White Bay i England. I 1983 fusjonerte MacGregor og finske Navire, og ble MacGregor-Navire. I 1993 ble MacGregor-Navire kjøpt opp av Incentive og fusjonert med Hägglunds Marine, og fikk navnet MacGregor Group. I 1998 ble Incentive solgt til Industri Kapital. I 2005 kjøpte Cargotec MacGregor Group. I 2007 kjøpte Cargotec Hydramarine og gjorde det til en del av MacGregor. I 2014 kjøpte Cargotec Aker Pusnes, som fikk navnet MacGregor Pusnes.
MacGregor Norway består per 2017 blant annet av det som tidligere het Hydramarine og Aker Pusnes, samt avdelinger i Porsgrunn, i Bergen og Triplex på Averøy og har hovedkontor i Arendal. Omsetningen i 2015 var på 2 674 602 000 kr.
Fekting under Sentralamerikanske og karibiske leker 1935

Fekting under Sentralamerikanske og karibiske leker 1935. Fekting var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var tredje gangen som fekting var med i de sentralamerikanske og karibiske leker. Det var både individuelle og lagkonkurranser i florett, kårde og sabel, kun for menn. Mexico ble beste nasjon, de vant alle seks gullmedaljene.
Sponset lenke

Sponset lenke er en tekst-basert annonse som inneholder en lenke til en side på annonsørens nettsted. Det er en form for annonsering oftest knyttet opp til annonsering på søkemotorer, for eksempel på Google, Kvasir og Yahoo. Ved et søk gjennom en søkemotor vil annonsene vises ved siden av søkeresultatet. Annonsen er vanligvis for produkter eller tjenester som er knyttet opp til generelle eller spesifikke søkeord. Formålet med denne typen annonsering er å eksponere brukere mot relevante annonser.
Søkeannonser er tekstannonser som vises for eksempel på Googles resultatsider. På Yahoo kalles en sponset lenke et «sponsorresultat».
Kurilene

Kurilene er en øygruppe i Russlands Sakhalin oblast som strekker seg om lag 1 300 kilometer fra Hokkaido i Japan mot Kamtsjatkahalvøya og deler Okhotskhavet fra det nordlige Stillehav. Øygruppen omfatter i alt 56 øyer.
Øygruppen ble befolket av ainufolket og ble utforsket og befolket av russere og japanere i det attende og nittende århundre. Grensen mellom de to landene ble etablert i 1875 da Japan overtok øyene i bytte for å avstå Sakhalin til Russland. Russland krevde øyene tilbake etter andre verdenskrig men Japan fastholder et krav på de fire sørligste øyene, Kunashiri, Etorofu, Shikotan, og Habomaiklippene; sammen kalles de av Japan for de «nordlige territoriene».
Kurilene er vulkanske og har over 100 vulkaner, 35 av dem er aktive. Det er hyppige jordskjelv i området.
Øyene er kjent for tåke og dårlig sikt, men havet rundt dem er rikt på fisk. Den nordligste øya, Atlasovøya eller «Oyakoba» for japanerne, er en nesten perfekt vulkan; den reiser seg rett opp fra havet og er et kjent tema i japanske haikudikt og billedkunst.
I dag bor det om lag tretti tusen russere, ukrainere, hviterussere, tartarer, koreanere og ainu på Kurilene. Om lag halvparten av befolkningen lever under fattigdomsgrensen. Fiske er hovednæringsvei. Øyene har strategisk og økonomisk verdi, spesielt i fisket, men har også ulike mineraler.
Katterasen kurilsk bobtail har eksistert og formert seg i sitt naturlige miljø på Kurilene uten innblanding fra mennesker.
Pacific Rim

Annet

I rulleteksten etter filmen blir den tilegnet effektmakeren Ray Harryhausen (1920–2013) og regissøren Ishirō Honda (1911–1993), pionerer i monsterfilmsjangeren med titler som Fortidsuhyret (The Beast from 20,000 Fathoms) og Godzilla (1954).